ועדת הכלכלה, כנסת 24, פרוטוקול מספר 166, 2022-01-30 14:51

מיכאל ביטון: אנחנו מתחילים ישיבת הצעת חוק רישוי שירותים ומקצועות בענף הרכב (תיקון מס' 8), התשפ"ב-2021.

מיכאל ביטון: נא להציג את ההצעה.

חוה ראובני: תודה.

חוה ראובני: חוק רישוי שירותים ומקצועות בענף הרכב נכנס לתוקף באוקטובר 2016 ונקבע בו הוראה שכל עוד לא הותקנו תקנות, צווי הפיקוח שנקבעו לפי חוק הפיקוח של 57 באופן היסטורי ישמשו כחקיקת משנה, כל עוד לא שונו בחוק עצמו וכל עוד לא הותקנו תקנות.

חוה ראובני: עד כה הותקנו התקנות הנדרשות בתחום הייבוא וצו הפיקוח בוטל.

חוה ראובני: בתחום ייצור רכב, ייצור מוצרי תעבורה, מוסכים ושמאים אנחנו עוד אין לנו תקנות.

חוה ראובני: ותקופת התוקף של צווי הפיקוח הוגבלה בחוק, בסעיף 247, לשנתיים.

חוה ראובני: ומאז היו הארכות.

חוה ראובני: הן פגו לאחרונה ב-31 בדצמבר 2021.

מיכאל ביטון: אז אנחנו בוואקום.

חוה ראובני: אנחנו בוואקום.

חוה ראובני: החוק פורסם ב-22 בדצמבר, לכן הוא גם לא כולל סעיפים - - -

מיכאל ביטון: אני הבנתי שבגלל שלא היו תקנות עשיתם מעין תחליף תקנה, משהו אחר.

מיכאל ביטון: איך קראתם לו?

חוה ראובני: לא עשינו תחליף תקנה.

איתי עצמון: לא, אני רק אשלים.

איתי עצמון: היו צווי פיקוח.

איתי עצמון: צווי הפיקוח האלה הם חקיקה לשעת חירום.

איתי עצמון: הם חקיקה מאוד מאוד ארכאית שהחוק בעצם נועד להחליף את רוב ההוראות שנקבעו באותם צווי פיקוח.

איתי עצמון: ובזמנו, כשהוועדה דנה בחוק ב-2016, היא קצבה זמן למשרד התחבורה להחליף בעצם את אותם צווי פיקוח בחקיקת משנה עדכנית, מפורטת, כפי שאמורה להיראות חקיקה היום.

איתי עצמון: הוועדה קצבה בזמנו שנתיים, אגב, ומאז אני חושב שזאת הארכה הרביעית אם אינני טועה.

מיכאל ביטון: שש שנים אנחנו.

מיכאל ביטון: אז אתם מבקשים הארכה של שנה.

מיכאל ביטון: נכון?

מיכאל ביטון: זו הבקשה.

אורי מקלב: גם מה שמופיע לי כתוב שנתיים.

אורי מקלב: כשאני הצלחתי להיכנס לנוסח החוק, כתוב שנתיים.

איתי עצמון: שנתיים בעבר.

איתי עצמון: זה המועד הראשון.

איתי עצמון: אבל מאז היו עוד הארכות.

מיכאל ביטון: אני, מקלב, אתה שומע את הראש שלי בדבר הזה?

מיכאל ביטון: אני רוצה להאריך בחצי שנה.

אורי מקלב: לי יש הסתייגות כזאת.

מיכאל ביטון: אז תחליף אותה לשבעה חודשים את ההסתייגות שלך.

מיכאל ביטון: אני צריך להאריך בחצי שנה.

מיכאל ביטון: להתחיל לקבל הזרמה של תקנות לכאן.

מיכאל ביטון: קיבלנו אחת או שתיים עכשיו וחסרים עוד שניים, שהם תלויים בכלכלה.

מיכאל ביטון: לקבוע להם תאריך, נגיד אפריל, לראות רצינות של כולם, שאכן הגיעו.

מיכאל ביטון: וגם אם נצטרך עוד זמן בעוד חצי שנה, נוסיף עוד חצי שנה.

מיכאל ביטון: אבל כל התקנות בעבודה בוועדת הכנסת.

מיכאל ביטון: זה מה שאני רוצה להגיע ולדעת שעובדים.

חוה ראובני: חצי שנה מביא אותנו לסוף יוני, כאשר בדרך יש לנו חודש וחצי בערך פגרה.

אורי מקלב: זה על אחריותו.

אורי מקלב: זה כבר אחריות שלו, את צריכה להניח את זה.

מיכאל ביטון: הממשלה לא יוצאת לפגרה.

חוה ראובני: אנחנו עובדים, הממשלה בוודאי לא יוצאת לפגרה.

חוה ראובני: אם אני לוקחת יומיים חופש לפני פסח, זה הרבה.

חוה ראובני: אדוני, אם יורשה לי, זו חקיקה ראשית.

חוה ראובני: אם אדוני יאריך את זה רק עד ה-30 ביוני, גם אם אני הנחתי את זה.

מיכאל ביטון: לא.

מיכאל ביטון: אנחנו נעשה פה שבסמכות הוועדה להאריך עוד חצי שנה, בצו.

חוה ראובני: אני תוהה אם חצי שנה זה ריאלי.

מיכאל ביטון: אני תוהה אם מה שלא הולך בחצי שנה לא הולך בכלל.

מיכאל ביטון: ואני תוהה שעברו רק כמה חודשים והצלחתם להביא תקנות שחשובות.

מיכאל ביטון: כבר הבאת שלוש לפי החשבון, נשאר לך עוד שתיים, לא?

חוה ראובני: יש שתיים מונחות ועוד שתיים שמוכנות, אנחנו מחכים למשרד הכלכלה.

מיכאל ביטון: וזה מספיק זמן כמה חודשים להביא אותם.

חוה ראובני: נביא אותם ואז מה?

מיכאל ביטון: ונעשה צדק עם כולם.

מיכאל ביטון: אז אני רוצה להגיד איך אני רואה את המתווה ואז תנסח את זה ואחרי זה נצביע על זה.

מיכאל ביטון: מקלב יסתייג.

מיכאל ביטון: ואחרי זה נצביע.

מיכאל ביטון: אני רוצה ככה: אני רוצה לאשר הארכה של חצי שנה ולעשות תחנת עדכון באפריל, מה התקדם עם התקנות שעדיין לא הגיעו.

מיכאל ביטון: ולהסמיך את הוועדה לתוספת של חצי שנה.

איתי עצמון: את השר, באישור הוועדה.

מיכאל ביטון: כן.

מיכאל ביטון: ובתנאי שבאותה חצי שנה התקדם מאוד, כלל התקנות קודמו, ללא יוצא מן הכלל, שנגזרות מחוק זה.

מיכאל ביטון: ככה אני רוצה.

מיכאל ביטון: מה אתה אומר רונן?

רונן לוי: לאור מה שקרה עכשיו בדיון הקודם, אז אנחנו כן רוצים שלפרוטוקול אתם תצהירו שאתם תקחו בחשבון את שיקולי התחרות וזה שתהיה הזדמנות, בתוך התקנות שיכניסו למעשה לכולם להיות בקיא.

רונן לוי: ומה שאין לנו היום, מה שהם רוצים לא להביא תקנות, אלא להוריד סעיפים בחוק, לתקן את החוק.

רונן לוי: ואז מה שיקרה בסופו של דבר, אם יהיה מה שכבר אישרתם בתקנות, הוא שבעצם המוסכים הקטנים, או מי שלא יהיה בעצם, לא יוכל להיכנס לסטנדרטים.

מיכאל ביטון: תסביר את הדאגה שלך מהתחרות.

רונן לוי: חסמי הכניסה לעולם החדש זה כמו שאנחנו רואים, הם גבוהים מידי או בלתי עבירים.

רונן לוי: ולכן אנחנו רוצים שאם כבר אתם מדברים על הקדמה ואנחנו רוצים שיותר ויותר יתנו שירותים ליותר ויותר מכוניות, 3 מיליון מכוניות.

רונן לוי: רק עכשיו שלח לי מישהו שיש עכשיו מכוניות האלה שדיברנו עליהם, שיש כרגע ברחובות, עשרות מכוניות שאין להם חלפים, שהם לא הביאו חלפים, כי אין מי שייתן שירות.

רונן לוי: אם אנחנו מדברים על 6,000, על 10,000, מחר יהיו מיליון מכוניות.

רונן לוי: ואין 1,000 מוסכים.

מיכאל ביטון: הדאגה שלך על תחרות, אני גם אגיד את זה לפרוטוקול.

מיכאל ביטון: יש לך דאגה אחת, שיהיה לכם תפקיד עתידי, שלא יגרעו אתכם מהיכולת להיות חלק מהשינויים הללו.

מיכאל ביטון: והדאגה השנייה, שאם חברה היא הופכת להיות כל כך גדולה וכל כך מרכזית, היא סוג של מונופול גם במתן השירות לרכבים שלה.

רונן לוי: ברגע שאוסרים על הלקוח לקבל שירות ממישהו אחר, אלא רק מהם, זה אסור לפי החוק.

רונן לוי: עכשיו, איך שחררתם את זה?

רונן לוי: דרך זה שהם יעשו את הטיפולים בזה, שחררתם את זה.

מיכאל ביטון: משרד התחבורה יצטרך לדבר עם רשות התחרות, שלא משהו בתקנות פוגע בתחרות ובאפשרות לתת שירות של גופים קיימים.

רונן לוי: אבל אנחנו רוצים שאתם פה תתחייבו שאנחנו באמת נקבל את יומנו בהיבט של השוויון לעשות עסקים בישראל.

רונן לוי: לא יכול להיות שאנחנו ניפלט פה.

מיכאל ביטון: באופן עקרוני אומרים לך כן.

מיכאל ביטון: אבל לא אומרים לך את פרטי הדברים, עד שלא יוצג בפנינו.

רונן לוי: לא יכול להיות שהמחוקק או הממשלה תפלוט אותנו מהתחרות.

רונן לוי: או מישהו, מתחרות או אופציה להיות בתחרות.

רונן לוי: זה לא הגיוני, זה לא מדינה דמוקרטית.

מיכאל ביטון: אני מבין מה אתה אומר.

רונן לוי: זה יכול להיות, אתה יודע, לא טוב.

מיכאל ביטון: אני אגיד את זה לפרוטוקול בסוף.

חוה ראובני: אנחנו מדברים על תקנות שבוחנות הן התקנות שמסדירות את העיסוק.

חוה ראובני: זה תקנות שמחליפות את צווי הפיקוח.

חוה ראובני: הם כולם עושים אסדרה מודרנית של תנאי העיסוק והוראות החובה לפי החוק שבהם יש חובה להתקין תקנות.

חוה ראובני: מר לוי, אם נדבר כאן על ביצה שלא נולדה, הוא חושש ממנה.

רונן לוי: מה זאת אומרת לא נולדה?

רונן לוי: היא חקוקה בחוק.

רונן לוי: 80 בחוק, 58 בחוק.

רונן לוי: 53 בחוק.

מיכאל ביטון: הם לא יבטלו את הסעיפים בחוק.

חוה ראובני: אנחנו לא מבטלים.

חוה ראובני: אין ביטול כזה.

חוה ראובני: ועל המורכבות של התקנת תקנות כבר אמרתי בקווים כלליים.

מיכאל ביטון: חברים, אני לא פותח עכשיו לדיון.

מיכאל ביטון: זה מה שאנחנו מסכמים.

מיכאל ביטון: רק היועץ המשפטי יתייחס וננסח.

מיכאל ביטון: קודם כל הסתייגויות ואז ננסח את הדברים.

מיכאל ביטון: כן?

איתי עצמון: אני רק רוצה להגיד במשפט, להתייחס לדברים שנאמרו כאן.

איתי עצמון: התכלית של ההוראה שאנחנו מתקנים עכשיו, סעיף 247, היא להבטיח שצווי הפיקוח שהם חקיקה מיושנת, כפי שאמרתי, וחקיקה לשעת חירום, מוחלפת בחקיקה עדכנית.

איתי עצמון: וזה מה שאנחנו עושים.

מיכאל ביטון: שנגזרת מהחוק הזה.

מיכאל ביטון: וכלל התקנות שתומכות בחוק הזה מובאים באופן שלם.

איתי עצמון: אז זהו, זו איזה שהיא דקות שרציתי לחדד לך, ליושב ראש הוועדה ולחברי הכנסת.

איתי עצמון: יש בחוק הזה 253 סעיפים, יש שם המון המון סעיפי הסמכה וסמכות של השרה באישור הוועדה בחלק מהמקרים.

איתי עצמון: סמכות שבשיקול דעת, להתקין תקנות בשורה של נושאים.

איתי עצמון: אבל זה לא הנושא הממוקד שבו אנחנו כרגע עוסקים.

איתי עצמון: אנחנו עוסקים בהחלפת צווי הפיקוח בחקיקת משנה שלדאבוני אכן חיכינו הרבה מאוד זמן שתגיע.

איתי עצמון: הדבר גם קשור להתנהלות של משרד התחבורה וגם בכלל למה שקרה פה במדינה עם כל מערכות הבחירות.

מיכאל ביטון: זה שנתיים.

מיכאל ביטון: מה קרה במדינה זה שנתיים.

חוה ראובני: אני רק יכולה לומר שאלה תקנות מורכבות מאוד.

חוה ראובני: להסדיר עיסוקים רבים.

חוה ראובני: החוק מסדיר עשרה עיסוקים.

מיכאל ביטון: אבל כשהכנסת מאמינה למשרד שהוא מבקש חוק דחוף, אז המשרד בדרך כלל אומר לו 'אל תדאג, תוך כמה חודשים אני מביא לך תקנות, תהיה רגוע'.

מיכאל ביטון: והוועדה מאוד רגועה.

מיכאל ביטון: ואז היא מגלה שהיא מחכה שש שנים.

מיכאל ביטון: אז הנכונות של ועדה לאשר חוקים נטולי תקנות זה לא תקין לחלוטין.

מיכאל ביטון: ואת הדבר הזה צריך לתקן.

חוה ראובני: אני יכולה להגיד שהעבודה על התקנות החלה עוד לפני חקיקת החוק.

איתי עצמון: אבל חיכינו שנתיים ולא הגיעו כל כך תקנות.

חוה ראובני: ולא בגלל שלא עבדנו עליהם.

מיכאל ביטון: את יודעת, אנחנו לא חושבים שאת היחידה שם שצריכה להכין תקנות.

מיכאל ביטון: אבל יש פה נורה אדומה, שאם יש חוק מגבים אותו בתקנות שלו.

מיכאל ביטון: ואם מביאים תקנות, אז לא מביאים תקנה אחת שיכולה לקדם עניין אחד ולבלום עניין אחר.

מיכאל ביטון: ולכן אנחנו רוצים שהמהלך יהיה שלם, מקיף ושלא מפלה גם את המוסכים בעבודתם.

מיכאל ביטון: ולכן הם צריכים בהירות ושיהיו תקנות.

חוה ראובני: אדוני, אני יכולה להציע שזה לא יהיה חצי שנה, אלא שבעה חודשים, להגיע עד סוף מושב הקיץ?

מיכאל ביטון: 31 ביולי.

מיכאל ביטון: אבל אנחנו נקבע ב-30 באפריל עדכון אצלכם.

מיכאל ביטון: עדכון מה קרה עם התקנות.

מיכאל ביטון: דיווח לוועדה.

מיכאל ביטון: מועד דיווח.

חוה ראובני: אנחנו צריכים עוד דבר.

חוה ראובני: החוק הונח בנוסחו זה בדצמבר 2021 לפני שפקעו צווי הפיקוח.

חוה ראובני: למעשה לפני שפג תוקף הוראת השעה.

מיכאל ביטון: תחולה רטרואקטיבית?

מיכאל ביטון: בסדר.

חוה ראובני: אנחנו זקוקים לתת לזה תוקף רטרואקטיבי.

חוה ראובני: לגשר את תקופת המעבר מ-1 בינואר.

מיכאל ביטון: בסדר.

מיכאל ביטון: מקלב?

אורי מקלב: קודם כל, כל דחייה של חוק ולתת לזה עוד הארכה של תוקף של תקנות אנחנו לא שבעי רצון ולכן זה המקום, המקום שאני נמצא, להגיש הסתייגויות בשם ארבע קבוצות האופוזיציה שזה קבוצת יהדות התורה - - -

מיכאל ביטון: אתה היחיד בכנסת היום.

מיכאל ביטון: לדעתי אתה מייצג כמעט את יושב ראש הכנסת גם.

מיכאל ביטון: הוא גם לא פה.

מיכאל ביטון: רק אני ואתה.

אורי מקלב: לא נורא.

אורי מקלב: אנחנו יכולים לעשות מהפכות פה.

אורי מקלב: בכל אופן, אני מגיש בשם ארבע קבוצות: קבוצת ש"ס, קבוצת ציונות הדתית וכפי שאמרתי, הליכוד וקבוצת יהדות התורה.

אורי מקלב: אני גם אגיש ארבע הסתייגויות שמתוך הקבוצות האלה אני אוציא יחידים, שזה מהליכוד את קיש, מיהדות התורה את גפני.

אורי מקלב: את אריאל בוסו ואבי מעוז, שהם יגישו בנפרד ארבע הסתייגויות ואני אגיש את זה.

אורי מקלב: כדי שהם יוכלו לקבל ברצף.

איתי עצמון: לא כל כך הבנתי.

אורי מקלב: אם זה אפשרי.

אורי מקלב: בתקופה האחרונה, לאור כך שיושב ראש הכנסת מנחה את ההסתייגויות להקריא אותן ברצף, אחד אחרי השני, על ידי המסתייגים ולא נותן ביחד, הוא לא מחבר הסתייגויות ביחד.

אורי מקלב: במקום לתת 20 דקות לכל מסתייג.

אורי מקלב: אז אנחנו גם התחכמנו בעניין זה ואנחנו לוקחים מכל קבוצה מסתייג אחד שהוא לא מגיש את כל ההסתייגויות.

אורי מקלב: הוא מגיש הסתייגויות אחרות.

איתי עצמון: איזה הסתייגויות?

אורי מקלב: אני אתן לך את ההסתייגויות האלה.

אורי מקלב: אבל קודם כל, האמת, אני אהיה שקוף.

אורי מקלב: האמת היא, ואני אומר את זה כאן, היועץ המשפטי לא אפשר לי את זה, לא מצא חן בעיניו כל כך, שאני מגיש הסתייגות על הסעיפים האחרים.

איתי עצמון: בנושאים שאינם קשורים להצעה.

אורי מקלב: ממש.

אורי מקלב: אבל על אף שזה נושא שאנחנו דיברנו עליו, וזה קשור ודאי להסתייגות הקודמת.

אורי מקלב: ואני רק רוצה להגיד לך במשפט אחד על מה כן חשבתי להגיש הסתייגות.

אורי מקלב: אנחנו היום עדים לכך שחברות הרכבים מודיעים על recall.

אורי מקלב: ועכשיו זאת אומרת אשמה, אני קניתי רכב, שהוא היה צריך להיות תקין ומסיבות כאלה, וזה יכול להיות לפעמים שלוש פעמים בשנה recall על כל מיני אביזרים ברכב או דברים יותר משמעותיים.

אורי מקלב: מה עכשיו הלקוח, הקונה של הרכב, מה הוא צריך לעשות?

אורי מקלב: הוא צריך להתאים את עצמו לזמנים של המוסך, של החברה.

אורי מקלב: רונן, טוב שאתה שומע.

אורי מקלב: הוא גם לא, למשל ימי שישי, שזה ימים שללא עבודה, הוא לא מקבל אותך.

אורי מקלב: הוא מקבל אותך והוא לא מוכן לקבל אותך אחרי 16:00 כשאתה גומר את העבודה.

אורי מקלב: תביא בבוקר את הרכב.

אורי מקלב: הוא גם לא בא ומתקן לך מיד.

אורי מקלב: תביא, תחזור לעבודה עם המונית.

אורי מקלב: תבוא אחרי הצהריים לקחת את הרכב חזרה.

אורי מקלב: על מה?

אורי מקלב: למה?

אורי מקלב: על איזה טעות שלי?

אורי מקלב: על איזה בעיה שלי?

אורי מקלב: למה אנחנו?

אורי מקלב: על זה רציתי להגיש הסתייגות, שהרכב הזה, שצריך לתת, אפשר להביא את המוסך אחרי השעה 16:00.

אורי מקלב: recall, תיקח עבודה רגילה.

אורי מקלב: שחברת האם תשלם למוסך, שיישארו, יקבלו את הרכבים האלה.

אורי מקלב: האדם ימתין.

אורי מקלב: מספיק שהוא לא מקבל שום פיצוי, שום ימי עבודה, שום דבר.

אורי מקלב: אני על recall צריך לבוא למוסך ולבזבז את הזמן שלי?

אורי מקלב: אז שיהיה אחרי עבודה וימי שישי.

אורי מקלב: אבל מכיוון שזה סעיף (5) וזה לא מסעיף 247, אז אני אגיש הסתייגויות על סעיף 247.

אורי מקלב: אז קודם כל, אני אגיש הסתייגויות של סעיף (1), הדחייה של צווי פיקוח.

אורי מקלב: סעיף (1) יבוטל.

אורי מקלב: סעיף (2) יבוטל.

אורי מקלב: כל אחד בנפרד, זה לא ביחד.

איתי עצמון: אתה מדבר על הפסקאות?

איתי עצמון: על הפסקאות שבחוק העיקרי?

אורי מקלב: כן.

אורי מקלב: אני אקל עליך, ההצבעה תהיה הצבעה אחת.

אורי מקלב: אם אתה מעונין, אז זה לא אכפת לי.

אורי מקלב: אבל אם אתה רוצה הצבעה תהיה אחת על כל ההסתייגויות.

מיכאל ביטון: תשמע, יום ראשון זה יום חג בכנסת.

אורי מקלב: אומרים שזה המקום היחיד בעולם שביום רביעי אומרים לך "שבת שלום", זה בכנסת.

איתי עצמון: חבר הכנסת מקלב, אני רק רוצה להבין.

איתי עצמון: ההסתייגויות שדיברת עליהן נוגעות למחיקת הפסקאות שנמצאות היום בסעיף 247?

אורי מקלב: (1), (2), (3), (4).

אורי מקלב: אחד אני משאיר, כדי שיהיה תוכן לחוק.

אורי מקלב: אז התגברנו על זה, אנחנו משאירים אחד.

איתי עצמון: אלה ההסתייגויות שיוגשו מטעם הקבוצות?

חוה ראובני: במילים אחרות, אין לנו תקנות מוסכים.

חוה ראובני: הוראות לגבי מוסכים, אין לנו הוראות על - - -

מיכאל ביטון: זה רק בנתיים.

אורי מקלב: שמאי רכב השארתי לכם.

מיכאל ביטון: זה רק בנתיים.

איתי עצמון: אלה הסתייגויות מטעם הקבוצות.

איתי עצמון: ואמרת שיש עוד ארבע?

אורי מקלב: עכשיו יש לי סעיף מרכזי גם, שזה דחייה לחצי שנה, לא לשבעה חודשים.

אורי מקלב: שהתאריכים א' בתמוז, תשפ"ב, 30 ביוני 2022.

אורי מקלב: זה נשאר הסתייגות מרכזית של כל הקבוצות פלוס ארבע הסתייגויות האלה.

אורי מקלב: לאחר מכן יש לי הסתייגויות ייחודיות לחבר הכנסת יואב פיש וגפני.

מיכאל ביטון: כמה זמן זה יוצא החשבון?

מיכאל ביטון: מה יצא לנו החשבון לפני הפעלת הסעיף?

אורי מקלב: זה חצי יום.

אורי מקלב: אני חושב, זה החשבונות.

מיכאל ביטון: זה כבר לא בוועדה שלי, אתה יכול לדבר עד מחר.

אורי מקלב: תעשו את החשבון של 20 דקות כפול 50 בערך, נכון?

אורי מקלב: יש לך 1,000 דקות.

אורי מקלב: אז אנחנו נמצאים ב-150 שעות, הרבה יותר.

מיכאל ביטון: אין בעיה בכלל.

מיכאל ביטון: תתחיל, אנחנו ניפגש בסוף.

איתי עצמון: עכשיו, יש לי על סעיף (1), במקום "המפורטים להלן" יבוא "כמפורט להלן".

איתי עצמון: במקום "המוסדרים בהם" יבואו "המעוגנים בהם".

איתי עצמון: אני אעשה רק שלוש הסתייגויות.

איתי עצמון: במקום "לפי המוקדם" יבוא "מביניהם".

איתי עצמון: אז זה שלוש הסתייגויות.

מיכאל ביטון: יופי, בסדר?

מיכאל ביטון: אנחנו מצביעים על ההסתייגויות.

מיכאל ביטון: מי בעד?

מיכאל ביטון: אף אחד לא בעד.

מיכאל ביטון: מי נגד?

אורי מקלב: אתה אומר שההסתייגויות האלה לסעיף 50 - - -

איתי עצמון: לא, אני אומר, זה לא שאי אפשר להגיש.

איתי עצמון: אני מעדיף שלא יוגשו הסתייגויות שהן לא מדברות.

מיכאל ביטון: אבל יש לך 150 שעות.

מיכאל ביטון: מי נגד?

מיכאל ביטון: אני נגד.

אורי מקלב: אם הוא מצביע נגד, אז אני אצביע בעד.

מיכאל ביטון: אז אתה בעד.

איתי עצמון: אני מוכן שרק הוא יצביע, אם אתה לא מצביע.

מיכאל ביטון: הוא לא היה מוכן להצביע בעד כשלא היה לי רוב.

מיכאל ביטון: אז עכשיו אתה נגד ושנינו בעד.

מיכאל ביטון: ברוך השם.

מיכאל ביטון: אתה בעד ואנחנו נגד.

אורי מקלב: אני בעד ההסתייגויות, אתם נגד.

איתי עצמון: ההסתייגויות לא אושרו.

מיכאל ביטון: הצבעה

איתי עצמון: עכשיו לגבי הצעת החוק.

מיכאל ביטון: עכשיו להקריא את הנוסח ואת המועדים, כולל מועדי הדיווח.

איתי עצמון: אז זהו, השאלה אם מועדי הדיווח יהיו בחוק או שתהיה החלטה?

מיכאל ביטון: אני רוצה שהם יהיו בחוק.

מיכאל ביטון: מועד דיווח בחוק.

איתי עצמון: דיווח אחד ב-1 באפריל.

מיכאל ביטון: 1 באפריל כדי להתנות את יולי.

איתי עצמון: דיווח לגבי התקדמות?

מיכאל ביטון: לגבי כלל התקנות שנובעות מהחוק הזה ובמיוחד התקנות שיש לגביהן צו פיקוח שצריך להחליפו.

איתי עצמון: דיווח של השרה או של המנכ"לית?

מיכאל ביטון: מנכ"לית זה מספיק לי.

מיכאל ביטון: אפילו מי מטעמה, העיקר שתהיה התקדמות.

איתי עצמון: אז בעצם אני אקרא רגע את הצעת החוק עם התיקונים.

איתי עצמון: הצעת חוק רישוי שירותים ומקצועות בענף הרכב (תיקון מס' 8), התשפ"ב-2021.

איתי עצמון: כמובן יהיה 2022.

איתי עצמון: תיקון סעיף 241:

איתי עצמון: השאלה אם כדאי לכתוב בתקופות נוספות שלא יעלו סך הכל על חצי שנה או בתקופה אחת של חצי שנה?

איתי עצמון: כי יכול להיות שאם הוועדה תסיים לפני כן, תשלים את מלאכת אישור התקנות יהיה אפשר.

מיכאל ביטון: מה אתה ממליץ?

איתי עצמון: אני מציע כן לאפשר גמישות.

מיכאל ביטון: אז תאפשר גמישות.

רונן לוי: איך תעשה שהתחולה מתחילה מה-1?

איתי עצמון: תכף אני אקרא.

רונן לוי: אני שואל שאלה באמת, אדוני יושב הראש.

רונן לוי: הרי זה עכשיו חקיקה רטרואקטיבית.

רונן לוי: תקנות רטרואקטיביות.

רונן לוי: מה קורה עם אנשים שעברו על החוק בתקופה הזאת?

איתי עצמון: אני מניח שלא יאכפו.

איתי עצמון: בטח חווה תוכל להשלים.

מיכאל ביטון: גם עכשיו אנחנו נותנים תחולה לתקנה הזאת שהיא רטרואקטיבית.

חוה ראובני: בגלל זה אנחנו נותנים רישיון רטרואקטיבית.

חוה ראובני: אנחנו הופכים את האסור היום למותר.

חוה ראובני: אם אנחנו בעצם נותנים לעצמנו סמכות לתת רישיונות בתנאים שקבועים בצווי הפיקוח.

אורי מקלב: ואם היו עכשיו אנשים?

חוה ראובני: אנחנו הרשינו להם להמשיך לעבוד, רק לא גבינו אגרות.

חוה ראובני: אפילו הנפקנו רישיונות, רק לא גבינו אגרות, כי לא הייתה לנו סמכות.

אורי מקלב: אבל לא צריך לעשות אכיפה בעניין הזה.

אורי מקלב: זאת אומרת, אם היה מישהו שצריך לעשות, להחיל קנסות רטרואקטיבי זה בעייתי.

חוה ראובני: אבל הסעיף הזה לא נותן סמכות.

מיכאל ביטון: לא, לא קנסות.

מיכאל ביטון: הוא רק מקל.

איתי עצמון: זה פשוט לשמור על איזה שהוא רצף חקיקתי.

מיכאל ביטון: יש פה הקלות, לא הכבדו.

חוה ראובני: ותוקף רצוף של הרישיונות.

איתי עצמון: כן.

איתי עצמון: ושל צווי הפיקוח והוראות הנוהל.

איתי עצמון: אז למעשה יש, כפי שאמרתי, סמכות לשרה בצו באישור הוועדה, לדחות את התקופה בתקופות נוספות של עד חצי שנה.

איתי עצמון: כלומר, עד סוף ינואר 2023.

איתי עצמון: הסעיף הבא יהיה דיווח.

איתי עצמון: המנהלת הכללית של משרד התחבורה והבטיחות בדרכים תדווח לוועדת הכלכלה של הכנסת עד 1 באפריל.

מיכאל ביטון: עד 30 באפריל.

איתי עצמון: אני חושב שזה פגרה.

איתי עצמון: אה, דיווח בכתב, לא דיון.

מיכאל ביטון: 30 באפריל, תן להם זמן לעבוד.

איתי עצמון: ב-30 באפריל על התקדמות על הליך התקנת התקנות לפי החוק, לרבות לפי התקנות שאמורות להחליף את צווי הפיקוח.

מיכאל ביטון: ועוד הערה לפרוטוקול: בניסוח התקנות ועדכונן, יילקחו בחשבון הסוגיות של האפשרות למוסכים הקיימים למתן שירותים גם לעולם החדש של רכבים חשמליים ולהשתנות שווקי הרכבים.

מיכאל ביטון: וגם תהיה היוועצות של משרד התחבורה עם רשות התחרות כדי למנוע נוסחים שעלולים לפגוע בתחרות העתידית בתחום זה.

חוה ראובני: אדוני, כל הדברים האלה שאדוני אומר, שהם חשובים, הם לא חלק מהתקנות שאנחנו נמצאים בהם.

חוה ראובני: התקנות אלה כבר מוכנות.

חוה ראובני: הן כבר כתובות.

חוה ראובני: היו דיונים, היו שימועים.

מיכאל ביטון: מה שכבר שמתם בפנינו, כבר נלמד ונשאל את השאלות בדיונים.

מיכאל ביטון: מה שלא הנחתם בפנינו עדיין תעשו היוועצות עם רשות התחרות ותראו.

חוה ראובני: אדוני מוסיף חובת היוועצות על החובות הקבועות בדין?

מיכאל ביטון: לא.

מיכאל ביטון: להתייעצות, התייעצות.

איתי עצמון: אבל זה לא כרגע בחוק.

איתי עצמון: זו הערה לפרוטוקול.

מיכאל ביטון: זה פרוטוקול, זה התנהלות.

מיכאל ביטון: אבל הבקשות שלנו הן רציניות.

מיכאל ביטון: אנחנו רוצים לדעת שפגשתם אותם ודיברתם איתם ושאין משהו בתקנה שעלול לפגוע בתחרות.

מיכאל ביטון: סתם תיאורטית, נגיד אם טסלה תהיה 90% מהרכבים החשמליים בישראל בעוד 10 שנים, וכלל הרכבים בישראל ישתנו לחשמליים ויהיה לה שוק של 50% והיא לא מוכנה לתת לאף אחד לתת שירותים לרכביה באופן מוחלט.

מיכאל ביטון: אז נולד מונופול בישראל.

מיכאל ביטון: אנחנו רוצים להבין את הדבר הזה.

מיכאל ביטון: איך אנחנו מונעים תופעות כאלה ולא יוצרים אותם מתוקף התקנות או מתעלמים מבעיות שצצות במציאות.

מיכאל ביטון: כרגע זו תופעה קטנה, אבל התופעה הזאת הולכת להיות הכי גדולה שיש.

מיכאל ביטון: העולם זז לרכבים חשמליים.

מיכאל ביטון: או היברידיים או חשמליים, זה מה שהעתיד הנראה לעין.

מיכאל ביטון: אז אנחנו רואים את התופעה בהיקף קטן כרגע, כמה אלפים בודדים של מכוניות.

מיכאל ביטון: אבל כתופעה עולמית, בעוד עשור, זה יהיה כל השוק.

מיכאל ביטון: ולכן אנחנו צריכים להבין שלא נולדו פה דברים שיגבילו את השחקנים המקומיים, הקיימים, לתת שירות וליהנות מהצמיחה של עולם הרכב.

רונן לוי: היום החוק לא מאפשר לחברות המכוניות להפעיל רק מסכים שלהם.

מיכאל ביטון: אז אני ארצה תשובות.

מיכאל ביטון: הם יעשו דיון עם רשות התחרות.

מיכאל ביטון: מה, איפה, מה הרעיונות, מה הסכנות ויתנו לנו את ההסתייגויות.

מיכאל ביטון: או שיש סעיף, אתה יודע, הם שמים בתוך תקנה גם סעיף.

מיכאל ביטון: רשאי השר, אם רואה כך וכך, נתח שוק או פעילות כזו או אחרת או מניעה.

רונן לוי: היום אפשר לעשות טיפול לאוטו ולא במוסך ידוע.

רונן לוי: רק היבואן יכול להגביל אותך רק על מה שהוא נותן באחריות.

רונן לוי: מה שעכשיו נתתם זה דברים שהם לא באחריות.

רונן לוי: החלפת מסנן זה הם לוקחים כסף.

רונן לוי: זה מנוגד לחוק מה שהיום עבר.

אורי מקלב: אבל אם החברות החליטו, חברות היום, הם חייבים לתת לכם חלקי חילוף, בחוק הרכב, הם חייבים לתת לכם חלקי חילוף?

רונן לוי: איך אני אעשה לך טיפול אם אני לא יכול לקנות חלקים?

רונן לוי: איך אני אתקן לך את התאונה?

אורי מקלב: נו, אז אני אומר, אני מתקן.

אורי מקלב: הוא מוכר רכבים שרק במוסכים שלו יהיה אפשר לתקן.

אורי מקלב: מישהו יכול למנוע את זה ממנו?

רונן לוי: אנחנו מדברים עכשיו על תופעה שמכוניות הגיעו למוסכים.

רונן לוי: זאת אומרת, הבעלים של הטסלות האלו הגיעו למוסכים בשביל לתקן את התאונה.

רונן לוי: הם בחרו בהם.

רונן לוי: זה לא שהם עכשיו, מה שאתה אומר עכשיו, תיאורטית, הם לא באו למוסכים האלה בגלל שהם חשבו שלא טוב לתקן אצלם.

רונן לוי: הם באו, בחרו, ואז המוסך גילה שהוא לא יכול לתת להם שירות.

רונן לוי: הפוך, אם לא היו מגיעים, אז הוא לא היה יודע.

רונן לוי: אם צרכן רוצה להוזיל את העלויות של עצמו, הבנת מה אני אומר?

מיכאל ביטון: אבל מקלב, לא נפתח את זה עכשיו.

רונן לוי: צרכן רוצה להוזיל את העלויות, הוא רוצה תחרות.

מיכאל ביטון: אנחנו נקבל הבהרות שהנושא הזה נתנו עליו את הדעת.

איתי עצמון: רק סעיף תחילה.

איתי עצמון: תחילתו של חוק זה ב-1 בינואר 2022.

מיכאל ביטון: אנחנו צריכים להצביע על משהו?

איתי עצמון: כן.

איתי עצמון: עכשיו להצביע בעצם על כל הצעת החוק, עם התיקונים שהקראתי.

איתי עצמון: כך שנוכל להגיש להקראה שנייה ושלישית.

מיכאל ביטון: מי בעד הצעת החוק כפי שנוסחה והוקראה ותוקנה?

מיכאל ביטון: פה אחד.

מיכאל ביטון: הצעת החוק אושרה

מיכאל ביטון: מה עוד?

איתי עצמון: זהו.

איתי עצמון: הצעת החוק אושרה לקריאות שנייה ושלישית.

מיכאל ביטון: הצעת חוק אושרה לקריאה שנייה ושלישית.

מיכאל ביטון: אני נועל את הישיבה.